open-index/open-wikipedia-markdown huggingface dataset:
Չաովարատ Չանվիրակուլ

**Չաովարատ Չանվիրակուլ** (որոշ աղբյուրներում՝ Չաուվարատ Չանվիրակուլ) (, ), Թայլանդի քաղաքական գործիչ։ Եղել է Թաիլանդի վարչապետի պաշտոնակատարը 2008-2010 թվականների քաղաքական ճգնաժամի ժամանակ։

## Կենսագրություն
Չաովարատ Չանվիրակուլը ծնվել է 1936 թվականի հունիսի 7-ին Բանգկոկում։

Ավարտել է Թամասաթ համալսարանը 1966 թվականին և ստացել տնտեսագիտության բակալավրի գիտական աստիճան. Ավելի ուշ ուսման է անցել նաև Չուլաչոմկլաո Թագավորական ռազմական ակադեմիայում։

Երկար տարիներ աշխատելով պետական սեկտորում՝ Չաովարատ Չանվիրակուլը կառավարության կազմի մեջ է մտել 1994 թվականին՝ որպես ֆինանսների նախարարի տեղակալ՝ այդ պաշտոնում մնալով մինչև 1997 թվականը։ 2008 թվականին վերադարձել է կառավարություն՝ որպես առողջապահության նախարար, իսկ ավելի ուշ դարձել է Թաիլանդի վարչապետի տեղակալ։

2008 թվականի դեկտեմբերի 2-ին Սահմանադրական դատարանը որոշում է կայացրել Ժողովրդական իշխանության կուսակցության և կառավարող կոալիցիայի մեջ մտնող այլ կուսակցությունների լուծարման վերաբերյալ։ Գործող վարչապետ Սոմչայ Վոնգսավատն ազատվել է պաշտոնից կառավարության մի շարք այլ ներկայացուցիչների հետ միասին։ Չաովարատը, սակայն, կառավարության միակ ավագ անդամն էր, որը կապ չի ունեցել լուծարված կուսակցությունների հետ, և այդպիսով դարձել է վարչապետի միակ հնարավոր թեկնածուն։ Ընդ որում, որպես կառավարության ղեկավար կամ նրան պետք է հաստատեին Ներկայացուցիչների պալատի անդամները, կամ նա պետք է հանդես գար որպես քաղաքական որևէ միավորման թեկնածու։ Այդ հեռանկարը շատերի մոտ որոշակի հարցեր է առաջացրել. այսպես, մի խումբ սենատորներ հարցում են ուղարկել Սահմանադրական դատարան՝ պահանջելով պարզաբանել վարչապետի պաշտոնում նրա նշանակման օրինականությունը (թեկուզ միայն որպես պաշտոնակատարի)։ Թաիլանդի 2007 թվականի Սահմանադրության դրույթների համաձայն՝ վարչապետը պետք է լիներ Ներկայացուցիչների պալատի անդամ, իսկ Չաովարատը նրա պատգամավորը չէր։ Այնուամենայնիվ, նշանակումը կայացել է։ 2008 թվականի դեկտեմբերի 15-ին Չաովարատան Թաիլանդի վարչապետի պաշտոնում փոխարինել է Ապհիսիտ Վետչաչիվին՝ Դեմոկրատական կուսակցության առաջնորդին։ Չաովարատ Չանվիրակուլն էլ Թաիլանդի ներքին գործերի նախարար է նշանակվել Ապհիսիտի կառավարությունում և այդ պաշտոնը զբաղեցրել մինչև 2011 թվականը, երբ իշխող կոալիցիան պարտություն է կրել ընտրություններում։ 2009 թվականի փետրվարի 14-ին, Չաովարատը դարձել է նաև Թաիլանդի հպարտություն կուսակցության առաջնորդը։

### Ընտանիք
Ամուսնացած է Թասանի Չանվիրակուլի հետ։ Ունի երեք երեխա։

## Ծանոթագրություններ

Կատեգորիա:Թաիլանդցի տնտեսագետներ
Կատեգորիա:Թայլանդցի քաղաքական գործիչներ
Մահինդա Ռաջապաքսա

**Պերսի Մահենդրա «Մահինդա» Ռաջապաքսա** (, , , ), Շրի Լանկայի նախագահը 2005 թվականի նոյեմբերի 19-ից մինչև 2015 թվականի հունվարի 9-ը, եղել է երկրի վարչապետը 2004-2005 թվականներին, 2018 թվականին և 2019 թվականի նոյեմբերից։ Շրի Լանկայի Ազատության կուսակցության առաջնորդներից մեկը, որը մտնում է Ժողովրդական դաշինքի մեջ։

## Կենսագրություն
Ծնվել է հարավային նահանգում 1947-1960 թվականներին խորհրդարանի պատգամավոր դարձած իրավաբանի ընտանիքում։ Կրթությամբ նաև իրավաբան է (սովորել է Հալլեի քոլեջում և Կոլոմբոյի համալսարանում)։ 1970 թվականին դարձել է երկրի պատմության մեջ ամենաերիտասարդ պատգամավորը։ Ձախ կենտրոնամետ է։ 1994-2001 թվականներին աշխատել է Շրի Լանկայի կառավարությունում՝ սկզբում որպես աշխատանքի նախարար (մշակել է պրոգրեսիվ աշխատանքային օրենսգիրքը, որը մերժվել է խոշոր բիզնեսի ճնշման տակ), ապա՝ որպես ձկնորսության նախարար։ 2001-2004 թվականներին եղել է ընդդիմության առաջնորդը խորհրդարանում։

2004 թվականին Ժողովրդական դաշինքի (ՊՍՇԼ դաշինք և ձախ ազգայնական սինգալյան «Ջանաթա Վիմուկտի Պերամունա» կուսակցություն) հաղթանակից հետո նախագահ Կումարատունգայի հայտարարած արտահերթ խորհրդարանական ընտրություններում ընտրվել է վարչապետ։ 2004 թվականի դեկտեմբերի 26-ին ավերիչ ցունամիի հետևանքների վերացման ժամանակ նրա գործունեությունը բարձր է գնահատվել երկրում և նրա սահմաններից դուրս։

Նախագահ է ընտրվել 2005 թվականի նոյեմբերի 17-ի ընտրությունների արդյունքում (ստացել է ձայների 50,3 տոկոսը), որ նշանակվել էր Շրի Լանկայի Գերագույն դատարանի որոշմամբ՝ կապված այն հանգամանքի հետ, որ նախորդ նախագահ Չ. Կումարատունգայի նախագահության ժամկետն ավարտվում էր 2005 թվականի դեկտեմբերին։ Դրանից հետո վարչապետի պաշտոնը զբաղեցրել է Ռատնասիրի Վիկրեմանայակեն։

Մահինդա Ռաջապաքսան Շրի Լանկայի նախագահ է վերընտրվել 2010 թվականի հունվարի 27-ին՝ ստանալով ձայների 57,88 տոկոսը։

2010 թվականի փետրվարի 9-ին խորհրդարանը լուծարելու մասին հրամանագիր է ստորագրել և կարգադրել է ձերբակալել ընդդիմության առաջնորդ Սարաթհ Ֆոնսեկիին(2010 թվականի սեպտեմբերին ռազմական տրիբունալը Ֆոնսեկին երեք տարվա ազատազրկման է դատապարտել կոռուպցիայի համար)՝ այդպիսով կտրուկ շեղվելով ժողովրդավարությունից դեպի ավտորիտարիզմ։

Առաջադրվել է երրորդ ժամկետով 2015 թվականի ընտրություններում, սակայն չի վերընտրվել։

Հիմնադրել է նոր կուսակցություն՝ Շրի Լանկայի ժողովրդական ճակատ, որն զբաղեցրել է առաջին տեղը տեղական ընտրություններում 2018 թվականի փետրվարի 11-ին։

## Պարգևներ
* Պաղեստինի աստղի շքանշան (Պաղեստինյան ազգային վարչություն, 2014 թվական)։
* «Անվանական հրազեն» (30 հունիսի, 2010, Ուկրաինա)

## Ծանոթագրություններ

## Արտաքին հղումներ
* Շրի Լանկայի նախագահի պաշտոնական կայքը 

Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Շրի Լանկայի քաղաքական գործիչներ
Կատեգորիա:Պետության գործող ղեկավարներ
Կուանգ Ապայվոնգ

**Կուանգ Ապայվոնգ** (, ), Թաիլանդի ռազմական և պետական գործիչ, երեք անգամ զբաղեցրել է վարչապետի պաշտոնը (1944-1945, 1946 և 1947-1948)։

## Կենսագրություն
Ծնվել է Բաթամբանգում (ներկայում՝ Կամբոջայի տարածք), եղել է նահանգապետի որդի։ Ապայվոնգի տոհմը ունեցել քմերական ծագում։ Կուանգը Բանգկոկում սովորել է կաթոլիկ քոլեջում, որից հետո մեկնել է Ֆրանսիա, որտեղ սովորել է Լիոնում՝ École Centrale-ում՝ ստանալով ինժեների մասնագիտություն։ Վերադառնալով Թաիլանդ՝ աշխատել է հեռագրային ընկերությունում, որտեղ հետագայում զբաղեցրել է տնօրենի պաշտոնը։ Նա ամուսնացել է Լեկհա Կունադիլոկի՝ *Tilleke & Gibbins* իրավաբանական ընկերության հիմնադրի դստեր հետ։

Երկրորդ համաշխարհային պատերազմի ժամանակ Կուանգ Ապայվոնգին շնորհվել է մայորի կոչում, և նա ծառայել է Ռամա VII թագավորի անձնական թիկնապահների շարքում։ Արժանացել է «Լուանգի» տիտղոս (տիտղոսների եվրոպական համակարգում վիկոնտի համարժեք) և Կովիտ Ապայվոնգ անվան։ Եղել է տրանսպորտի ու առևտրի նախարար Պհահոն Պհայուհասենի կառավարությունում և Պիբունսոնգրամի առաջին կաբինետում։ Պիբունսոնգրամի հրաժարականից հետո նշանակվել է վարչապետ 1944 թվականի օգոստոսի 1-ին, սակայն 1945 թվականի օգոստոսի 17-ին ստիպված է եղել հրաժարական տալ՝ նոր վարչակազմի համար տեղ ազատելու համար։

1945 թվականին դարձել է Թաիլանդի դեմոկրատական կուսակցության հիմնադիրներից մեկը և առաջին ղեկավարը։ 1946 թվականի հունվարին կայացած առաջին հետպատերազմյան խորհրդարանական ընտրություններում, երբ Սիամայում քաղաքական կուսակցություններն արգելված էին, դեմոկրատական կուսակցության կողմնակիցները, ոչ պաշտոնական տվյալներով, խորհրդարանում ստացել են 82 տեղերից 18-ը (մեծամասնությունը՝ 57 տեղ)։ Կուանգ Ապայվոնգը 1946 թվականի հունվարի 31-ին կրկին նշանակվել է վարչապետ, սակայն նրա դրությունն առանց խորհրդարանում մեծամասնության աջակցության թույլ էր, և 45 օր անց՝ մարտի 24-ին, խորհրդարանի բանաձևի հետ անհամաձայնության պատճառով նա պաշտոնանկ է արվել, իսկ վարչապետ է դարձել Պ. Պանոմիոնգը։

Երրորդ անգամ վարչապետ է նշանակվել 1947 թվականի նոյեմբերի 10-ին՝ Պիբունսոնգրամի կողմից կազմակերպված պետական հեղաշրջումից հետո։ Սակայն զինվորականների շրջանում տարաձայնությունների պատճառով նրան հարկադրել են հրաժարական տալ 1948 թվականի ապրիլի 8-ին, և վարչապետ է դարձել Պիբունսոնգրամը։ Դրանից հետո Կուանգ Ապայվոնգը շարունակել է քաղաքական գործունեությունը որպես ընդդիմադիր Դեմոկրատական կուսակցության առաջնորդ, բայց էլլ երբեք պաշտոն չի զբաղեցրել երկրի կառավարությունում։

## Ծանոթագրություններ

## Գրականություն
* Goscha, Christopher E., *Thailand and the Southeast Asian Networks of The Vietnamese Revolution, 1885—1954*, Routledge, 1999, ISBN 0700706224

Կատեգորիա:Երկրորդ համաշխարհային պատերազմի քաղաքական առաջնորդներ
Կատեգորիա:Թաիլանդցի տնտեսագետներ
Կատեգորիա:Թայլանդցի քաղաքական գործիչներ
Կատեգորիա:Թոքի քաղցկեղից մահացածներ
Կատեգորիա:Կառավարության ղեկավարներ
Մարխտրենկ

**Մարխտրենկ** ()՝ քաղաք Ավստրիայում, Վերին Ավստրիա դաշնային հողերում։ Գտնվում է Տրաուն գետի ափին։

Մտնում է Վելսի շրջանի կազմի մեջ։ Բնակչությունը կազմում է 14 070 մարդ (2020 թվականի հունվարի 1-ի դրությամբ)։ Զբաղեցնում է 23 քառ․ կմ տարածք։ Պաշտոնական կոդը 41812։

## Քաղաքական իրավիճակ
մինի|ձախից|Մարխտրենկի երկաթգծային կայարան
Կոմունայի բուրգոմիստերը՝ Պաուլ Մահր (ԱՍԴԿ) 2015 թվականի ընտրությունների արդյունքներում։

Կոմունայի ներկայացուցիչների խորհուրդը () ունի 37 տեղ։

* Ավստրիայի սոցիալ-դեմոկրատական կուսակցությունը (ԱՍԴԿ) զբաղեցնում է 19 տեղ
* Ավստրիական ազատություն կուսակցությունը (ԱԱԿ) զբաղեցնում է 10 տեղ
* Ավստրիական ժողովրդական կուսակցությունը (ԱԺԿ) զբաղեցնում է 6 տեղ
* Կանաչներ - կանաչ այլընտրանք կուսակցությունը զբաղեցնում է 2 տեղ

Քաղաքային խորհուրդը բաղկացած է 9 անդամից, որոնցից հինգը ներկայացնում են ԱՍԴԿ-ն, երեքը ԱԱԿ-ն և մեկը ԱԺԿ-ն։

մինի|ձախից|Մարխտրենկ եկեղեցի

## Քաղաքապետեր

* 1969–1990 թվականներին Ֆերդինանդ Ռեիսինգեր (ԱՍԴԿ)
* մինչ 2013 թվականը Ֆրից Կասպար  (ԱՍԴԿ)
* սկսած 2013 թվականից Պաուլ Մահր (ԱՍԴԿ)

## Ծանոթագրություններ

## Արտաքին հղումներ

* Պաշտոնական կայք

Կատեգորիա:Ավստրիայի քաղաքներ
Կատեգորիա:Վերին Ավստրիայի քաղաքներ
Սաքիթ Մամեդով

**Սաքիթ Կուլամ օկլի Մամեդով** (, ), Ադրբեջանի ժողովրդական նկարիչ (2018), պրոֆեսոր (2018), ՅՈՒՆԵՍԿՕ-ի նկարիչների միության անդամ, Եվրոպական բնական գիտությունների ակադեմիայի պատվավոր պրոֆեսոր, Վատիկանի Գերբագիտության ակադեմիայի կոմս, Գեղանկարչության համաշխարհային ակադեմիայի իսկական անդամ, Ռուսաստանի կայսերական արվեստի ակադեմիայի պատվավոր անդամ, Հռոմեական ժամանակակից արվեստի ակադեմիայի պատվավոր անդամ, Արվեստների համաշխարհային ակադեմիայի իսկական անդամ, «Թուրքական աշխարհ» ակադեմիայի իսկական անդամ։

## Կենսագրություն
Սաքիթ Մամեդովը ծնվել է 1958 թվականի օգոստոսի 5-ին Նեֆթչալա քաղաքում։ 1978 թվականին գերազանցությամբ ավարտել է Ադրբեջանի Ազիմ Ազիմզադեի անվան արվեստի պետական դպրոցը։ Նա ծառայել է բանակում 1978-1980 թվականներին։ Ս. Մամեդովը 1981 թվականին ընդունվել է Իլյա Ռեպինի անվան Լենինգրադի արվեստի ակադեմիայի նկարչական ֆակուլտետ։ Ավարտել է 1987 թվականին։ 1988 թվականից նա Ադրբեջանի նկարիչների միության անդամ է։

1983 թվականից տարբեր ցուցահանդեսների մասնակից Սաքիթ Մամեդովի աշխատանքները  ցուցադրվում են աշխարհահռչակ պատկերասրահներում։ Նրա աշխատանքները ցուցադրված են Պուշկինի թանգարանում, Եվրախորհրդարանում, Ֆրանսիական օպերային պատկերասրահում, Դոլմաբահչե պալատի պատկերասրահներում ՝ Թուրքիայում, Իսպանիայի, Պորտուգալիայի, Իտալիայի, Հռոմի, Մեծ Բրիտանիայի, Միացյալ Նահանգների և աշխարհի այլ պատկերասրահներում։

Տիրապետում է ադրբեջաներեն, ռուսերեն և թուրքերեն լեզուներին։ Ամուսնացած է, ունի 3 երեխա և 3 թոռ։

## Ծանոթագրություններ

Կատեգորիա:Ադրբեջանցի նկարիչներ
Ուզի Նարկիս

**Ուզի Նարկիս** (, , ), իսրայելցի գեներալ, որը ղեկավարել է Իսրայելի պաշտպանության բանակի կենտրոնական ճակատը 1967 թվականի Վեցօրյա պատերազմի ժամանակ։

## Պատանեկություն և բանակում ծառայության սկիզբ
Ծնվել է Երուսաղեմում, լեհ ներգաղթյալների ընտանիքում։

Ուզին ուսում է ստացել Երուսաղեմի «Ռեհավիա» վարժարանում և սկսել զինվորական ծառայությունը՝ 16 տարեկանում միանալով Պալմախին։

Հետագայում նա մասնակցել է Պաղեստինում բրիտանական գաղութային ուժերի դեմ Հագանայի գործողություններին։ Այսպես, 1948 թվականի ապրիլին Ուզի Նարկիսը գլխավորել է Կատամոնի վրա հարձակումը՝ հիմնական ռազմավարական կետի՝ Սան Սիմոնի վանքի ազատագրման ժամանակ։ Պաղեստինից բրիտանական զորքերի դուրսբերումից և Իսրայելի անկախության հռչակումից հետո Նարկիսը նշանակվել է օգնելու Հին քաղաքի հրեական մասում պաշարվածներին։ Նարկիսի ստորաբաժանմանը հաջողվել է ներթափանցել Սիոնի դարպասներով՝ ապահովելով մատակարարումներ և պաշարումից տարհանելով վիրավորներին։ Եվ միայն այն բանից հետո, երբ պարզ է դարձել, որ ռազմական ուժեղացում չի լինի, Նարկիսը հրամայել է, որ իր զինվորները նահանջեն հին քաղաքից, որը զբաղեցնում են հորդանանյան զորքերը։

## Ռազմական կարիերա
thumb|Ուզի Նարկիսին նվիրված հուշատախտակ Դիֆենբեյքերի ճանապարհին
Ուզի Նարկիսը մի քանի տարի անցկացրել է Ֆրանսիայում՝ սովորելով École de Guerre-ում (Ֆրանսիական ռազմական ուսումնարան) և հետագայում, լինելով Իսրայելի ռազմական կցորդ, Ֆրանսիայի կառավարության կողմից պարգևատրվել է Պատվո լեգեոնի շքանշանով։

Նարկիսը վերադարձել է Իսրայել, որպեսզի շարունակի ռազմական կարիերան և 1965 թվականին դարձել է Իսրայելի ազգային պաշտպանության քոլեջի առաջին տնօրենը։

## Վեցօրյա պատերազմ
1967 թվականի հունիսին Ուզի Նարկիսը ղեկավարել է յոթ բրիգադներ և մասնակցել Վեցօրյա պատերազմի ժամանակ Հորդանանի զինված ուժերի հետ բոլոր մարտերին։ Հին քաղաքի նվաճումն ի սկզբանե նախատեսված չէր. Իսրայելական զորքերը տեղափոխվել են Արևելյան Երուսաղեմում առանցքային դիրքեր գրավելու համար։ Նարկիսն անհանգստանում էր, որ քաղաքական գործիչները չեն համարձակվի գրավել հին քաղաքը։ Սակայն մոտեցող հրադադարի ազդեցության տակ (ՄԱԿ-ի մոտակա նիստից հետո) Մոշե Դայանը Ուզի Նարկիսին հանձնարարություն է տվել վերամիավորել Երուսաղեմը՝ չսպասելով հրադադարին։ Նարկիսի ղեկավարությամբ Հին քաղաքը ետ է վերցվել հորդանանցիներից, և Երուսաղեմը կրկին միավորվել է իսրայելական վերահսկողության ներքո։ Նարկիսի տեսանկյունից, այս ազատագրումը ավարտել է այն արշավը, որը նա սկսել է տասնինը տարի առաջ, որի պարտությունը հաճախ անհանգստացրել է իրեն։

## Հետագա կարիերա
Ուզինժ Նարկիսն Իսրայելի պաշտպանության բանակից հեռացել է 1968 թվականին, և երկար ժամանակ առանցքային պաշտոններ է զբաղեցրել Հրեական գործակալությունում և Համաշխարհային սիոնիստական կազմակերպությունում։

Երուսաղեմում մահացել է 1997 թվականի դեկտեմբերի 17-ին 72 տարեկան հասակում։

## Ծանոթագրություններ

## Արտաքին հղումներ
* General Uzi Narkiss  – A historic radio interview with General Uzi Narkiss on June 7 – one day after the Six-Day War, describing the battle for Jerusalem
* Central Zionist Archives in Jerusalem site. Office of Uzi Narkiss (S91)

Կատեգորիա:Իսրայելի հրեաներ
Կատեգորիա:Իսրայելի քաղաքական գործիչներ
Կատեգորիա:Պատվո լեգեոնի շքանշանի ասպետներ
Կատեգորիա:Իսրայելցի գեներալներ
Կատեգորիա:Իսրայելի ռազմական գործիչներ
Կրուշինիանի մզկիթ

**Կրուշինիանի մզկիթ**՝ փայտե մզկիթ Լեհաստանի Կրուշինյանի գյուղում։ Այն Լեհաստանում լիպկա թաթարների ամենահին մզկիթն է։ Ուղղանկյուն է,  10-ից 13 մետր։

## Պատմություն
Առաջնորդ Յան Սոբեսկին Կրուշինիանի գյուղը հանձնել է թաթարներին, որոնք Օսմանյան կայսրության դեմ պատերազմում մարտնչել են Ռեչ Պոսպոլիտայի կողմից։ Այստեղ լիպկա թաթարների բնակություն հաստատելուց հետո թաթարները հիմնել են մզկիթը։ Վերջինս առաջին անգամ հիշատակվել է 1717 թվականի գրություններում։

Ներկայիս մզկիթը, ամենայն հավանականությամբ, կառուցվել է 18-րդ դարի երկրորդ կեսին, կամ 19-րդ դարի առաջին կեսին (կառուցման ճշգրիտ ամսաթիվը հայտնի չէ) նախկին մզկիթի տեղում։ 1846 թվականին շենքը վերանորոգվել է, որի մասին տեղեկությունները հայտնաբերվել են քարե տախտակի վրա՝ կանանց մուտքի կողքին։

Երկրորդ համաշխարհային պատերազմից հետո այստեղ բնակություն են հաստատել հայրենադարձներն ու մուսուլմաններ ներկայիս Բելառուսից։ 2008 թվականին մշակույթի և ազգային ժառանգության նախարարության ֆինանսավորմամբ փայտե շենքը համալրվեց անվտանգության համակարգով։

2012 թվականի նոյեմբերի 20-ին Կրուշինիանի գյուղը նշանակվել է Լեհաստանի պաշտոնական ազգային պատմական հուշարձաններից մեկը։

2014 թվականին Լեհաստանում իսլամաֆոբական հարձակումների ժամանակ մզկիթի պատին գծագրվել է խոզ, իսկ հարակից գերեզմանոցը ենթարկվել է վանդալիզմի։

## Ծանոթագրություններ

## Նշումներ

Կատեգորիա:Մզկիթներ այբբենական կարգով
Գոդաբայա Ռաջապաքս

**Գոդաբայա Ռաջապաքս** (, ), Շրի Լանկայի պետական և ռազմական գործիչ, որը 2019 թվականի նոյեմբերի 18-ին ստանձնել Է երկրի նախագահի պաշտոնը։

## Կենսագրություն
Ծնվել է Շրի Լանկայի ազդեցիկ ընտանիքներից մեկում։ Հայրը պատգամավոր ու նախարար էր։ Գոդաբայա Ռաջապաքսն եղել է ինը երեխաներից հինգերորդը, նրա եղբայրը՝ Մահինդան, երկու տարի զբաղեցրել է երկրի նախագահի պաշտոնը։ Մյուս երկու եղբայրները նույնպես զբաղեցրել են բարձր մակարդակի կառավարական պաշտոններ։ 1971 թվականին Գոդաբայան զինվորական ծառայության է անցել, սովորել է Շրի Լանկայի ռազմական ակադեմիայում։

1998 թվականին նրա ընտանիքը գաղթել է Ամերիկայի Միացյալ Նահանգներ, իսկ 2005 թվականին վերադարձել է Շրի Լանկա, երբ նրա եղբայր Մահինդա Ռաջապաքսն միացյալ ժողովրդական ազատության դաշինքի կոալիցիայի աջակցությամբ երկրի նախագահ է ընտրվել։ 2005 թվականի նոյեմբերից մինչև 2015 թվականի հունվարը նա Շրի Լանկայում քաղաքացիական պատերազմի վերջին փուլերում ղեկավարել է պաշտպանության նախարարությունը և կղզու հյուսիսարևելյան մասում Թամիլ Իլամի ազատագրման վագրերի ռազմական գործողությունները։

2015 թվականին նախագահական ընտրություններում նրա եղբայրը իշխանությունը զիջել է ընդդիմությանը նոր ժողովրդավարական ճակատին՝ Մայտրիպալ Սիրիսենայի գլխավորությամբ։

2019 թվականի նախագահական ընտրությունների քարոզարշավի ժամանակ Գոդաբայան հիմնականում օգտագործել է սինգալական ազգայնականության հռետորաբանությունը։ 2019 թվականի նոյեմբերի 17-ին հաղթել է Միացյալ ազգային կուսակցության թեկնածու Սաջիթ Պրեմադասին և դարձել է երկրի նախագահ։

## Ծանոթագրություն

Կատեգորիա:Շրի Լանկայի քաղաքական գործիչներ
Կատեգորիա:Պետության ղեկավարներ
Կատեգորիա:Ռազմական գործիչներ
Լի Սոլ Չժու

**Լի Սոլ Չժու** (, ), Հյուսիսային Կորեայի առաջնորդ Կիմ Ջոնգ Ունի հարսնացուն։ ԿԺԴՀ լրատվամիջոցներն առաջին անգամ նրանց օրինականացված հարաբերությունների մասին հաղորդել են 2012 թվականի հուլիսի 25-ին։ Դրանից մի քանի շաբաթ անց զույգը սկսել է հասարակության առջև հայտնվել։

## Կենսագրություն
ԼԻ Սոլ Չժուն Փհենյանի Կիմ Իր Սենի անվան համալսարանի շրջանավարտ է։ Հայրը դասախոս է, իսկ մայրը՝ բժիշկ։

2005 թվականին այցելել է Հարավային Կորեա՝ Ինչոնում կայացած աթլետիկայի ասիական առաջնության ժամանակ Հյուսիսային Կորեայի պատվիրակության աջակցող խմբի կազմում։

Ենթադրվում է, որ Կիմ Ջոնգ Ունը նրա հետ հարաբերությունները օրինականացրել է 2009 թվականին։ Լրատվամիջոցներից ստացված տեղեկատվության համաձայն՝ 2010 թվականի աշնանը-ձմռանը կամ 2011 թվականի ձմռանը նա երեխա է ունեցել, նրա երկրորդ երեխան ծնվել է 2012 թվականի դեկտեմբերի վերջին, երեխան ստացել է Չժու Է․ անունը։ 2017 թվականին Հարավային Կորեայի հետախուզությունը հաղորդել է Քիմի և Լիի երրորդ երեխայի ծննդյան մասին։

## Հասարակական գործունեություն
ԿԺԴՀ լրատվամիջոցներն առաջին անգամ նրա՝ որպես Կիմ Ջոնգ Ունի կնոջ մասին հաղորդել են 2012 թվականի հուլիսի 25-ին, չնայած զույգը հասարակության մեջ սկսել է հայտնվել դրանից մի քանի շաբաթ առաջ։ Այնուհետև Լի Սոլ Չժուն սկսել է պարբերաբար հիշատակվել Կորեայի աշխատավորական կուսակցության «Նոդոնգ սինմուն» կենտրոնական թերթի նյութերում՝ տարբեր պաշտոնական միջոցառումներին նրա ամուսնու մասնակցությանը նվիրված։ Միևնույն ժամանակ, հոդվածները նկարազարդվել են լուսանկարներով, որոնցում ամուսինները միասին էին։ Հարսանիքը կայացել է դրանից մեկ տարի անց։

## Կիմ Ջոնգ Ունի վրա ազդեցություն
Ըստ որոշ դիտորդների՝ իր կնոջ ազդեցությամբ Կիմ Չեն Ունը որոշակիորեն թուլացրել է Հյուսիսային Կորեայի կանանց արտաքին տեսքի պահանջները։ Վերացվել է նաև կանանց հեծանվավազքի արգելքը․ նրանց այժմ թույլատրվում է հագնել կոստյումներ և ջինսեր, սև զուգագուլպաներ, կոշիկներ և բարձրակրունկներ։

## Ծանոթագրություններ

Կատեգորիա:Առաջին տիկիններ
Կատեգորիա:Պետությունների ղեկավարների ամուսիններ
Ռաշիդ իբն Սաիդ Ալ Մաքթում

**Ռաշիդ իբն Սաիդ Ալ Մաքթում** (*[[արաբերեն|արաբ.]]* راشد بن سعيد آل مكتوم, կամ **Ռաշիդ II**, ), շեյխ (1958 թվականից) և Դուբայի առաջին էմիրը (1971 թվականից) Ալ Մաքթումներիի դինաստիայից։

## Կենսագրություն
Ռաշիդ իբն Սաիդը Դուբայի շեյխ Սաիդ իբն Մաքթումի ավագ որդին է։ Արդեն պատանեկության տարիներին սկսել է զբաղվել քաղաքական և տնտեսական գործունեությամբ։ Վաղ ճանաչելով Դուբայի հսկայական տնտեսական ներուժը՝ ամեն կերպ նպաստել է նրա բարգավաճմանը։ Զբաղվել է Դուբայի առափնյա ջրերի մաքրման կազմակերպմամբ, որպեսզի այստեղ հարմարավետ նավարկուղի կառուցի։ Կառուցվել է Դուբայի առաջին ժամանակակից մայրուղին, Ալ Մաքթում կամուրջը (1963), Պորտ Ռաշիդ խորջրյա նավահանգիստը (1967-1972), Ջեբել Ալիի երկրորդ նավահանգիստը (աշխարհի խոշորագույն արհեստական նավահանգիստը), Դուբայի Համաշխարհային առևտրի կենտրոնը։ Ստեղծել է ազատ առևտրի գոտին Ջեբել Ալիում։

Հայտնի է Ռաշիդ իբն Սաիդ Ալ Մաքթումի՝ Դուբայում տնտեսական բարեփոխումների ժամանակաշրջանին վերաբերող հետևյալ արտահայտությունը․ «Իմ պապը շարժվում էր ուղտով, իմ հայրը շարժվում էր ուղտով, ես, մինչդեռ, շարժվում եմ Մերսեդեսով, իմ որդին՝ Ռենջ Ռովերով, իմ թոռն էլ կշարժվի Ռենջով, բայց իմ ծոռին արդեն բաժին կհասնի դարձյալ ուղտը»։

1968 թվականի փետրվարի 18-ին անապատում հատուկ տեղակայված վրանային ճամբարում շեյխ Ռաշիդ իբն Սաիդը հանդիպել է Աբու Դաբիի շեյխ Զայիդ իբն Սուլտան ալ-Նահյանի հետ, որտեղ նրանք սկզբունքային համաձայնության են եկել Աբու Դաբիի և Դուբայի ֆեդերացիա ստեղծելու վերաբերյալ, որը դարձել է ԱՄԷ-ի հիմնադրման անկյունաքարը։ Նրա պալատում՝ Դուբայում, 1971 թվականի դեկտեմբերի 2-ին հանդիպել են Աբու Դաբիի, Դուբայի, Շարջայի, Աջմանի, Ֆուջեյրայի կառավարիչները և Ումմ ալ-Քուվեյնի գահաժառանգ արքայազնը՝ Արաբական Միացյալ Էմիրությունների ժամանակավոր սահմանադրության ստորագրման համար։

Ռաշիդ II Ալ Մաքթումը հետաքրքրվել է որսով և որսորդական բազեների բուծմամբ։

Ունեցել է հինգ դուստր և չորս որդի`
* շեյխ Մաքթում իբն Ռաշիդ Ալ Մաքթում (1943 – 4 հունվարի 2006), Դուբայի էմիր 1990-2006 թվականներին,
* շեյխ Համդան իբն Ռաշիդ ալ Մաքթում (25 դեկտեմբերի, 1945 - 24 մարտի, 2021), ԱՄԷ ֆինանսների և արդյունաբերության նախարարը 1971-2021 թվականներին, Դուբայի էմիրի տեղակալ 2006-2021 թվականներին,
* շեյխ Մուհամմադ իբն Ռաշիդ ալ-Մաքթում (ծնվ.՝ 15 հուլիսի, 1949 թվական), Դուբայի էմիր, ԱՄԷ վարչապետ, պաշտպանության նախարար և փոխնախագահ 2006 թվականից
* շեյխ Ահմադ իբն Ռաշիդ Ալ Մաքթում (12 հուլիսի 1956), գործարար։

## Ծանոթագրություններ

Կատեգորիա:Արաբական Միացյալ Էմիրությունների քաղաքական գործիչներ
Աբդալա Էնսուր

**Աբդալլա Էնսուր** (**Աբդալլա Ալ Նսուր «Ալ Նսուր Աբդալլա»**) արաբ. عبد الله النسور *ʿAbd Allāh an-Nasūr*, ծնվ. 1939 թվականի հունվարի 20-ին, Էս Սալտ, Անդրհորդանան), հորդանանցի պետական և քաղաքական գործիչ։ 2012 թվականի օգոստոսի 11-ից 2016 թվականի հունիսի 1-ը պետության վարչապետ։

## Կենսագրություն
Աբդալլա Էնսուրը ծնվել է 1939 թվականին հունվարի 20-ին Աս-Սալտում, Անդրհորդանանում։ Սովորել է Բեյրութի Ամերիկյան համալսարանում, ինչպես նաև Սորբոնում, որտեղ տնտեսագիտության և մաթեմատիկայի ոլորտներում ստացել է դոկտորի աստիճան։

1989 թվականին ընտրվել է Հորդանանի խորհդարանի պատգամավոր, և 1992 թվականից անդադար վերընտրվել է։ 1984 և 1985 թվականներին ծրագրավորման նախարար էր։ 1989 թվականին ստանձեց կրթության նախարարի պաշտոնը, 1991 թվականին՝ արտաքին գործերի նախարար, 1993-ին՝ արդյունաբերության և առևտրի նախարար, 1996-ին՝ բարձրագույն կրթության նախարար, 1997-ին՝ փոխվարչապետ և վարչական զարգացման նախարար, 1998-ին՝ նորրից փոխվարչապետ և ինֆորմացիոն տեխնոլոգիաների նախարար։ 1998-ից 2001 թվականը ներկայացուցիչների պալատի պատգամավոր էր։ Հետագայում եղել է Հորդանանի  միջազգային արժույթի հիմնադրամի ներկայացուցիչ ՅՈՒՆԵՍԿՕ-ի Համաշխարհային բանկում։

### Վարչապետի պաշտոն
2012 թվականի օգոստոսի 11-ին Հորդանանի թագավոր Աբդալլահ II-ը  Էնսուրիին նշանակեց վարչապետի պաշտոնում արտահերթ խորհրդարանական ընտրություններին մասնակցել պատրաստվելու համար, քանի որ օգոստոսի 4-ին թագավ որը խորհրդարանի լուծարման հրամանագիր ստորագրեց, իսկ ալ-Թարավնեի նախկին կառավարությունը ինքնաբերաբար հրաժարական տվեց ՝ համաձայն սահմանադրության 74-րդ հոդվածի։ 24 անձից կազմված նոր կաբինետում նախորդ կառավարության անդամներից իրենց պաշտոնները պահպանեցին միայն 16 պատգամավոր։ Խորհրդարանական ընտրությունները կայացան հունվարին, օրենսդիր մարմնի ստորին պալատի կազմում ըննդիմադիր կուսակցությունից անցան 37 թեկնածուներ, բայց նրանց մեծամասնությունը սատարում էր թագավորին։ Դրանից հետո խորհրդարանականները խնդրեցին թագավորին թողնել Էնսուրին վարչապետի պաշտոնում։ 2013 թվականի մարտի 9-ին նոր խորհրդարանը Հորդանանի պատմության մեջ առաջին անգամ հաստատեց վարչապետ՝ Աբդուլլահ Էնսուրին պահելով իր պաշտոնում, և կազմել երկրի նոր կառավարություն։ Հետագայում Աբդալլահ II-ը երդում տվեց նոր կառավարությունում։

## Ծանոթագրություններ

Կատեգորիա:Հորդանանի քաղաքական գործիչներ
Կատեգորիա:Հորդանանցի դիվանագետներ
Կատեգորիա:Պատվո լեգեոնի շքանշանի ասպետներ
Կատեգորիա:Գիտությունների դոկտորներ
Զարինե Խան

**Զարինե Խան** (, ), հնդիկ դերասանուհի և մոդել։

## Կենսագրություն
Զարինեն ծնվել է մուսուլմանական ընտանիքում՝ Բոմբեյ քաղաքում, սակայն մանուկ հասակում որոշ ժամանակ ապրել է Մեծ Բրիտանիայում։ Ռիզվի գիտական քոլեջում ստացել է միջնակարգ կրթություն։

Ի սկզբանե նա ցանկացել է բժիշկ դառնալ, բայց «ժառանգները» ֆիլմի նկարահանումներին այցելելուց հետո որոշել է դառնալ դերասանուհի։ Սալման Խանը նկատել է նրան և հրավիրել «Վիրը ժողովրդի հերոսն է» ֆիլմում կնոջ գլխավոր դեր կատարելու, որի համար նա հավաքել է 8 կգ ավելորդ քաշ։ Սակայն ֆիլմը ձախողվել է վարձույթում, իսկ նրա դերը արժանացել է քննադատների խառը արձագանքին, որոնք այն անվանել են «չհրապարակվող»։ Մեկ տարի անց, իր կարիերայի իրավիճակը շտկելու համար, նա պարել է «Օգնական» ֆիլմի «Character Dheela» համարում՝  նմանակելով «Մեծ Մոգոլ» «Վրեժ և օրենք» և «Պարոն 420» ֆիլմերի կերպարներին։

2012 թվականին թողարկվել է «Լրիվ տուն 2» ֆիլմը, որում նա խաղացել է ֆոտոմոդել Ջեյլոնի դերը, որը սիրահարվել է միլիոնատիրոջ որդուն։ Ֆիլմը դարձել է նրա առաջին առևտրային հիթը և արժանացել քննադատների դրական գնահատականին։ 2013 թվականին նրա առաջնաելույթը տեղի է ունեցել թամիլական կինեմատոգրաֆիայում՝ «Naan Rajavaga Pogiren» արկածային ֆիլմի համար նախատեսված item-համարներում, չնայած դեռ դրանից առաջ նա պետք է դերասան Վիկրամի հետ հայտնվեր «*Karikalan»* ֆիլմում, սակայն նա անորոշ ժամանակով հետաձգվել է արտադրության խնդիրների պատճառով։

2014 թվականին դերասանուհին նկարահանվել է իր զույգի՝ Հիպի Գրևալի հետ փենջաբի «*Jatt James Bond»* ֆիլմում, որը առևտրային հաջողություն է ունեցել, արժանացել է քննադատների դրական գնահատականին և նրան մրցանակ է բերել տեղի *PTC Punjabi Film Awards* մրցանակաբաշխությունում կնոջ առաջնաելույթի համար։ Նույն թվականին թողարկվել է «*Hate Story 3»* ֆիլմը, որն ունեցել է առևտրային հաջողություն և դարձել է նրա կարիերայի երկրորդ հիթը։ Նա նաև համաձայնություն է տվել մասնակցելու «*The Legend of Michael Mishra»*-ին և տելուգու անանուն ֆիլմում, սակայն հետագայում երկուսից էլ դուրս է եկել անհայտ պատճառներով։ Առաջին փուլում նրան փոխարինել է Ադիթի Ռաո Հիդարին, իսկ տելգուալեզու նախագիծը հետաձգվել է անորոշ ժամանակով։

2016 թվականին նա հանդես չի եկել որպես դերասանուհի, բայց «Khallas»-ի item-համարներում հայտնվել է որպես պարուհի «*Wajah Tum Ho»* ֆիլմի համար նախատեսված «Վիրապպան» և «Mahi Ve» ֆիլմերում։ 2017 թվականին նրա մասնակցությամբ թողարկվել է «*Aksar 2»* ֆիլմը, որը քննադատների բացասական գնահատականն է ստացել։ 2018 թվականի սկզբին նա էկրաններին է հայտնվել «1921» ֆիլմի գլխավոր դերում, որը «1920» թրիլլերի սփին-օֆֆն է։

## Ֆիլմագրություն

## Ծանոթագրություն

Կատեգորիա:21-րդ դարի դերասանուհիներ
Կատեգորիա:Անձ
Կատեգորիա:Դերասաններ այբբենական կարգով
Կատեգորիա:Հնդիկ դերասանուհիներ
Կատեգորիա:Հնդիկ մոդելներ
Ահմադ Ռադի

**Ահմադ Ռադի Ամաեշ** (, ), իրաքցի ֆուտբոլիստ։ Խաղացել է որպես հարձակվող։

Իրաքի ֆուտբոլի ազգային հավաքականի կազմում մասնակցել է 1986 թվականի ֆուտբոլի աշխարհի առաջնությունանը և 1988 թվականի Օլիմպիական խաղերին։

## Կարիերա
### Ակումբ
Ահմադ Ռադին իր կարիերան սկսել է 1982 թվականին «Ալ-Զավրա» ակումբում։ Թիմում խաղացել է մինչև 1985 թվականը, երբ տեղափոխվել է «Ալ-Ռաշիդ» ակումբ, որը դրանից ոչ շատ առաջ անցել էր Ուդեյ Հուսեյնի վերահսկողության տակ։ «Ալ-Ռաշիդ»-ի հետ հաղթել է երեք առաջնություն և Իրաքի երկու գավաթ։

Վերադառնալով «Ալ-Զավրա» ակումբ՝ 1991 թվականին դարձել է երկրի չեմպիոն։ Ավելի ուշ խաղացել է քաթարական «Ալ-Վակրա» ակումբում։ 12 գոլով դարձել է 1993/1994 մրցաշրջանի Քաթարի առաջնության լավագույն ռմբարկու։ 1996 թվականին կրկին խաղացել է «Ալ-Զավրա» ակումբում։ Նվաճել 1998/1999 մրցաշրջանի Իրաքի առաջնությունը, որից հետո ավարտել է  իր ելույթները։

## Հավաքականում
1983 թվականի ապրիլի 28-ին նշել է իր առաջնաելույթը Իրաքի ֆուտբոլի ազգային հավաքականում՝ Եգիպտոսի ֆուտբոլի ազգային հավաքականի հետ ընկերական խաղում։ Նույն խաղում խփել է առաջին գոլը ազգային թիմի կազմում։ Մասնակցել է 1986 թվականի աշխարհի առաջնությանը։ Խփել է թիմի միակ գոլը՝ աչքի ընկնելով Բելգիայի ֆուտբոլի ազգային հավաքականի դեմ խաղում։ 1988 թվականի Օլիմպիական խաղերում անցկացրել է 3 հանդիպում։

Իրաքի հավաքականի կազմում խաղացել է 73 խաղ և խփել է 42 գոլ։ 1988 թվականին ճանաչվել է Ասիայի տարվա ֆուտբոլիստ։ Քսաներորդ դարի լավագույն ֆուտբոլիստների ցուցակը ըստ ՊՍՀՖՖ-ի՝ 2000 թվականին զբաղեցրել է հավաքականի 9-րդ տեղը։

## Մահ
Մահացել է Բաղդադում կյանքի 57 տարեկան հասակում՝ կորոնավիրուսային վարակի հետևանքով առաջացած բարդություններից։

## Ծանոթագրություններ

## Արտաքին հղումներ
* Профиль на сайте ''weltfussball.de'' 

Կատեգորիա:1964 ծնունդներ
Կատեգորիա:2020 մահեր
Կատեգորիա:Ապրիլի 21 ծնունդներ
Կատեգորիա:Բաղդադ քաղաքում ծնվածներ
Կատեգորիա:Բաղդադ քաղաքում մահացածներ
Կատեգորիա:Իրաքցի ֆուտբոլիստներ
Կատեգորիա:Հունիսի 21 մահեր
Կատեգորիա:Մարտի 21 ծնունդներ
Մաքթում իբն Ռաշիդ Ալ Մաքթում

**Մաքթում իբն Ռաշիդ Ալ Մաքթում** (*[[արաբերեն|արաբ.]]*՝ مكتوم بن راشد آل مكتوم) կամ **Մաքթում III** (), Դուբայի էմիրը 1990-2006 թվականներին, Արաբական Միացյալ Էմիրությունների վարչապետը 1971-1979 և 1990-2006 թվականներին։

1971 թվականի դեկտեմբերի 2-ին Արաբական Միացյալ Էմիրությունների Սահմանադրության ընդունումից հետո Մաքթում իբն Ռաշիդը դարձել է նոր երկրի առաջին վարչապետը։

1979 թվականի ապրիլի 25-ին նա հրաժարական է տվել իր հոր՝ Ռաշիդ իբն Սաիդ Ալ Մաքթումի օգտին։ Երբ 1990 թվականի հոկտեմբերի 7-ին նրա հայրը մահացել է, նա կրկին դարձել է վարչապետ և միաժամանակ նույն պաշտոնը ստանձնել Դուբայի էմիրությունում։

Մաքթումը մահացել է 2006 թվականի հունվարի 4-ին Ավստրալիա կատարած այցի ժամանակ։ Նրա մահվան կապակցությամբ ԱՄԷ-ում 40-օրյա սուգ է նշանակվել։

Շեյխա Ալիա բինթ Խալիֆա ալ Մաքթումը ալ Մաքթումի կինն է եղել  մինչև նրա մահը 2006 թվականին։ Նրանք ամուսնացել են 1971 թվականի մարտի 12-ին։

Ալ Մաքթումի և Ալիա բինթ Խալիֆ բին Սայիդ Ալ Մաքթումը դուստրն է Լատիֆա բինթ Մաքթում Ալ Մաքթումը (ծնվել է 11 փետրվարի 1985 թվական)։ Ապրում Դուբայի հանրային կյանքից հեռու։ Շեյխա Լատիֆա բինթ Մաքթումը հիմնադրել է արվեստի կենտրոն՝ Tashkeel Dubai։

## Ծանոթագրություններ

## Արտաքին հղումներ
* Der Emir von Dubai ist tot 

Կատեգորիա:Արաբական Միացյալ Էմիրությունների քաղաքական գործիչներ
Կատեգորիա:Բնօրինակում անաղբյուր հոդվածներ
Կատեգորիա:Սրտամկանի ինֆարկտից մահացածներ
Ժենելիա դե Սոուզա

**Ժենելիա դե Սոուզա** (, ), հնդիկ դերասանուհի և մոդել։ Նկարահանվել է հինդի, տելուգու, թամիլերեն, մալայալամ և կաննադա լեզուներով նկարահանված ֆիլմերում։ Ներկայումս, կապված երեխաների ծնունդի հետ, կարիերան կանգ է առել։

## Կենսագրություն
Ծնվել է Մումբայում՝ հնդիկ քրիստոնյա-կաթոլիկների ընտանիքում։ Մեծացել է Մումբայի Բանդրե արվարձանում։ 2003 թվականին իր դերասանական կարիերան սկսել է «Թուջե Մերի Քասամ» ֆիլմով։ Նույն թվականին նա նկատվել է «Տղաներ» ֆիլմում կատարած դերով, իսկ հետո իրեն դրսևորել է Տոլիվուդում՝ 2003-2005 թվականներին նկարահանվելով մի քանի տելուգու լեզվով ֆիլմերում։

2006 թվականին «Տիկնիկի տուն» տելուգու լեզվով նկարահանված ռոմանտիկ ֆիլմում կատարած իր դերի համար ստացել է իր առաջին (և առայժմ միակ) «Filmfare» մրցանակը։

2011 թվականին առաջնաելույթ է ունեցել մալայալամ լեզվով կինոյում՝ «Ուրումի» ֆիլմում կատարելով ռազմատենչ արքայադստեր դերը։ Դրա համար նա սովորել է ձիավարություն, զենքի հետ վարվելու արվեստ և կալարիպայատու մարտարվեստ։

Մի քանի տելուգու և թամիլերեն առևտրային հաջող ֆիլմերում նկարահանվելուց հետո Ժենելիայի մասին սկսել են խոսել որպես ժամանակակից հարավ-հնդկական կինոարտադրության առաջատար դերասանուհիներից մեկի մասին։

## Անձնական կյանք
Տաբլոիդները Ռիտեշ Դեշմուխի հետ Ժենելիայի սիրավեպը վերագրել են 2003 թվականին, երբ նրանք միասին առաջնաելույթ են ունեցել «Թուջե Մերի Քասամ»-ում։ Նրանց հարաբերությունների մասին բոլոր հարցերին դե Սոուզան պատասխանել է, թե նրանք միայն ընկերներ են։ Սակայն 2012 թվականի փետրվարի 3-ին կայացել է մարաթհիի ազգային հարսանեկան արարողությունը, իսկ հաջորդ օրը Ժենելիան և Ռիտեշը պսակադրվել են կաթոլիկ եկեղեցում։ Ներկայումս զույգն ունի երկու որդի՝ Ռիանը և Ռահիլը։

## Ֆիլմագրություն

## Ծանոթագրություններ

Կատեգորիա:Հնդիկ դերասանուհիներ
Կատեգորիա:Հնդիկ կինոդերասաններ
Կատեգորիա:Հնդիկ մոդելներ
Հայ կարմիր բանակ

**Հայ կարմիր բանակ** (*պաշտոնական անվանումը հայերեն հայտնի չէ*, ), փոքր զինյալ խումբ, որը գործել է 1982 թվականին։ Կազմակերպել է թուրք գլխավոր հյուպատոս Քեմալեթին Դեմիրերի նկատմամբ անհաջող հարձակումը 1982 թվականի հուլիսի 1-ին Ռոտերդամում, Նիդերլանդներ։ Մահափորձի ընթացքում խումբը ատրճանակ է օգտագործել։ Հարձակման հետևանքով Դեմիրերը վնասվածքներ չի ստացել, իսկ հարձակվողներից մեկը՝ հայկական ծագում ունեցող Փենյեմին Էվինգուլուն ձերբակալվել է։ Նա բանտարկվեց վեց տարի ժամկետով։

Հայ կարմիր բանակը երեք տասնամյակից ավելի որևէ հարձակման պատասխանատվություն չի ստանձնել և ենթադրվում է որ անակտիվ է կամ լուծարվել է։

## Ծանոթագրություններ

Կատեգորիա:Կազմակերպություններ այբբենական կարգով
Կատեգորիա:Հայկական զինյալ կազմակերպություններ
Աուն Ալ-Հասաունա

**Աուն Ալ-Հասաունա** (արաբ.  عون الخصاونة, ), Հորդանանի վարչապետ (2011 թվականից 2012 թվականը)։

## Կենսագրություն
Ծնվել է Ամմանում։ Սովորել է Անգլիայի Քեբրիջի համալսարանի Քուինս քոլեջում, որտեղ պատմության և իրավունքի բնագավառում ստացել է բակալավրի, ինչպես նաև միջազգային իրավունքների բնագավառում մագիստրոսի աստիճան։ 1975 թվականին աշխատանքի է անցել Հորդանանի դիվանագիտական ծառայությունում։ 1976 թվականից 1980 թվականներին եղել է ՄԱԿ-ի Հորդանանի մշտական առաքելության երկրորդ, ապա առաջին քարտուղար։ 1980 թվականից 1990 թվականներին աշխատել է ֆինանսների նախարարությունում։ 1991 թվականից 1980 թվականներին  եղել է Հորդանանի պատվիրակության Իսրայելի և Հորդանանի միջև խաղաղ բանակցությունների խորհրդական։

1999 թվականին ընտրվել է Արդարադատության Միջազգային դատարանի դատավոր և վերընտրվել է 2008 թվականին։ Այնտեղ աշխատել է 2000 թվականին փետրվարի 6-ից մինչև 2011 թվականի դեկտեմբերի 31-ը։

2011 թվականի օգոստոսի 17-ին Հորդարանի վարչապետի պաշտոնից հեռացավ Մարուֆ Ալ-Բահիտը։ Հորդարանի թագավոր Աբդալլահ II-ը Աունու ալ-Հուսաունուին հանձնարարում է կազմել նոր կառավարություն։ Երբ նշանակվեց այդ պաշտոնում, առաջին անգամ թագավորից պահանջեց վարչապետի լիարժեք լիազորությունների օգտագործման երաշխիքներ։ Թագավորը 2011 թվականի օգոստոսի 21-ին ընդունեց նոր կառավարության երդմնակալությունը, 29-ը պատգամավորներից 14-ն առաջին անգամ էին նշանակվում։ 2012 թվականի ապրիլի 26-ին Աուն ալ-Հուսաունը հրաժարական տվեց վարչապետի պաշտոնից, և Աբդալլահ II թագավորն ընդունեց այդ հրաժարականը։

## Պարգևներ
* «Ալ-Իսթիքյալ»-ի առաջին աստիճանի շքանշան (1993 թվական)
* «Ալ-Կաուկաբ»-ի առաջին աստիճանի շքանշան (1996 թվական)
* «Նահդա»-ի առաջին աստիճանի շքանշան (1996 թվական)
* Պատվո լեգեոնի 2-րդ աստիճանի շքանշանի (1997 թվական)

## Ծանոթագրություններ

## Արտաքին հղումներ
* 

Կատեգորիա:Բրիտանական ակադեմիայի անդամներ
Կատեգորիա:Հորդանանի քաղաքական գործիչներ
Կատեգորիա:Հորդանանցի դիվանագետներ
Կատեգորիա:Պատվո լեգեոնի շքանշանի ասպետներ
Կատեգորիա:Քեմբրիջի համալսարանի շրջանավարտներ
Սիթի Նորհալիզա

**Սիթի Նուրհալիզա** (*Siti Nurhaliza binti Tarudin*, *Siti Nurhaliza*, ), մալայզիացի երգչուհի, դերասանուհի, երգերի հեղինակ, երաժշտական պրոդյուսեր և ձեռնարկատեր։

## Կենսագրություն
Սիթին ծնվել է Կամպունգ Ավայում (Թեմերլոհ նահանգում)։ Նա 8 երեխայից ընտանիքում 5-րդն էր։

Առաջին անգամ աղջիկը երգել է գյուղի դպրոցում հանդիսատեսի առջև վեց տարեկանում։ 1991 թվականին 12-ամյա Սիթին հաղթել է տեղական հայրենասիրական մրցույթում «Bahtera Merdeka» երգով։

Առաջին ալբոմը ձայնագրել է 1995 թվականին տեղական «*Bintang HMI*» շոուն հաղթելուց հետո։

18-տարեկանում նա դարձել է ինդոնեզական երաժշտական արտադրության հայտնի կերպարը։ Նրա կենսագրությունը 1997 թվականին հրատարակվել է հայտնի *POS Kota* ամսագրում։

## Ծանոթագրություններ

Կատեգորիա:Մալայզիայի գործարարներ
Կատեգորիա:Մալայզիացի երգիչներ
Կատեգորիա:Ֆոտոմոդելներ
Կատեգորիա:Երաժշտական պրոդյուսերներ
Կատեգորիա:Ռիթմ-և-բլյուզ երաժիշտներ
Կատեգորիա:Կին գործարարներ
Լալ Կիշանչանդ Ադվանի

** Լալ Կիշանչանդ Ադվանի ** (, ), ավելի հայտնի է որպես Լալ Կրիշնա Ադվանի (, }}), հնիկ քաղաքական և պետական գործիչ, Բխարատիա ջանատա կուսակցության նախկին նախագահ (Հնդկաստանի խորհրդարանի գլխավոր ընդդիմադիր կուսակցությունը)։ 2002-2004 թվականներին զբաղեցրել Է Հնդկաստանի փոխվարչապետի պաշտոնը, իսկ 1998-2004 թվականներին կատարել է Հնդկաստանի ներքին գործերի նախարարի պարտականությունները։ Լոկ սաբհայի 10-րդ և 15-րդ գումարումների ժամանակ եղել է ընդդիմության առաջնորդ։ Ադվանին իր քաղաքական կարիերան սկսել է որպես Ռաշտրիա սվայամսևակ սանգհ հինդուիստական ազգայնական կազմակերպության քարտուղար։ 2015 թվականին արժանացել է Հնդկաստանի երկրորդ քաղաքացիական պարգևի՝ Պադմա Վիբհուշանին։

## Ծանոթագրություններ

## Մատենագիտություն
* Lal Krishna Advani. *[[My Country My Life]]*. (2008). ISBN 978-81-291-1363-4.
* Lal Krishna Advani. *New Approaches to Security and Development (Paperback)*. (2003). ISBN 978-981-230-219-9.
* Lal Krishna Advani. *A Prisoner’s Scrap-Book (Hardcover)*. (2002). ISBN 978-81-88322-10-7.

## Գրականություն
* Atmaram Kulkarni. *The Advent of Advani: An Authentic Critical Biography (Hardcover)*. (1995). ISBN 978-81-85345-22-2.
* Sudheendra Kulkarni. *Swarna Jayanti Rath Yatra: The story of Lal Krishna Advani’s patriotic pilgrimage*. (1997). ASIN: B0000CPBO7.
* Pentagon Press. *Lal Krishna Advani: Today’s Patel (Paperback)*. (2002). ISBN 978-81-86830-57-4.
* G. Katyal. K. Bhushan. *Lal Krishna Advani: Deputy Prime Minister (Hardcover)*. ASIN: B001G6MAZA
* Pentagon Press. *Lala Krishna Advani (Paperback)*. (2007). ISBN 978-81-86830-59-8.

## Արտաքին հղումներ
* Պաշտոնական կայք
* Profile on website of BJP 
* Profile by BBC dated April 16, 2003
* Official Blog of Lal Krishna Advani
* My Country, My Life Official site

Կատեգորիա:Հնդիկ պետական գործիչներ
Կատեգորիա:Հնդկաստանի քաղաքական գործիչներ
Կատեգորիա:Պադմա Բհուշան շքանշանի ասպետներ
Չոն Ունչան

** Չոն Ունչան** (, ), Հարավային Կորեայի վարչապետ, Սեուլի ազգային համալսարանի պրոֆեսոր, 2002 և 2006 թվականների հուլիսին եղել է այդ համալսարանի նախագահը։

Չոն Ունչանի` վարչապետի պաշտոնում թեկնածությունը 2009 թվականի սեպտեմբերի 3-ին առաջադրել է երկրի նախագահ Լի Մենբակը, սեպտեմբերի 28-ին Չոն Ունչանը զբաղեցրել է վարչապետի պաշտոնը` փոխարինելով կառավարության նախկին ղեկավար Հան Սինսուին։

## Անձնական կյանք
Չոնը բեյսբոլի երկրպագու է։ Նա «Դուսանի արջերի», կորեական բեյսբոլի թիմի և Նյու Յորք Յանկիսի երկրպագուն է։

## Ծանոթագրություններ

## Արտաքին հղումներ
* Պաշտոնական կենսագրություն

Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Կոլումբիայի համալսարանի դասախոսներ
Կատեգորիա:Հարավային Կորեայի քաղաքական գործիչներ
Ֆուձիվարա նո Կամատարի

**Ֆուձիվարա նո Կամատարի** (, ), Ասուկի ժամանակաշրջանի ճապոնացի քաղաքական գործիչ, Յամատոսի պալատական, ազնվական։ Ծագումով Նակատոմիի () տոհմից է։ Ֆուջիվար տոհմի ցեղապետն է։ Հայտնի է Նակատոմի-նո Կամատարի () և Նակատոմի նո Կամակո () անուններով։

## Կենսագրություն
Արքայազն Նակա-նո Օեի հետ միասին եղել է Սոգայի տոհմի ընդդիմության և 645 թվականի հեղաշրջման կազմակերպիչը, որը վերացրել է Սոգի բռնապետերի տոհմը։ Առաջնային դեր է խաղացել է առաջատար դեր Տայկի բարեփոխումների նոր կառավարության մեջ, որը հիմք է դրել ճապոնական իրավական պետության համար։ Նա հանդես է եկել որպես գլխավոր խմբագիրներից մեկը, որը պատասխանատու է Ճապոնական իրավական օրենսգրքի մշակման համար, որը հայտնի է որպես Սանդայ-կյակու-սիկի և երբեմն կոչվում է երեք սերունդների կանոններ և դրույթներ։ Արժանիքների համար Տենձի կայսեր կողմից ստացել է բարձրագույն պաշտոնյայի աստիճան և Ֆուձիվարի ազգանուն` ազնվական նոր տոհմ հիմնելու իրավունքով։

## Ծանոթագրություններ

## Գրականություն
* 

## Արտաքին հղումներ
* 
* 
* 
* 

Կատեգորիա:Բնօրինակում անաղբյուր հոդվածներ
Կատեգորիա:Ճապոնիայի քաղաքական գործիչներ
Չուան Լիկպայ

**Չուան Լիկպայ** (, ), Թաիլանդի հասարակական, քաղաքական և պետական գործիչ, Թաիլանդի վարչապետը (սեպտեմբեր 1992 - մայիս 1995, նոյեմբեր 1997 - փետրվար 2001)։

## Կենսագրություն
### Կրթություն և գործունեություն
Բանգկոկի Թամմասատի համալսարանում ստացել է բարձրագույն կրթություն։ Համալսարանն ավարտելուց հետո աշխատել է որպես փաստաբան։ 1980-ական թվականներին սկսել է ակտիվորեն մասնակցել երկրի քաղաքական կյանքին։

### Չուան Լիկպայի առաջին կառավարությունը
1992 թվականի մայիսի արյունալի իրադարձություններից հետո ընտրությունների արդյունքներով դեմոկրատական կուսակցությունը հաղթանակ է տարել։ Դեմոկրատների առաջնորդ Չուան Լիկպայը դարձել է Թաիլանդի նոր վարչապետ (սեպտեմբեր 1992-մայիս 1995)։

Չուան Լիկպայի վարչապետության շրջանում հիմնական խնդիրներն էին․

1. Անտառների վերականգնում։ 1994 թվականին թագավորի հրամանով սկսվել է անտառների վերականգնման նախագիծը։ Այնուամենայնիվ, նախագիծը կատարվել է միայն 40 %-ով, գլխավոր տնօրենին մեղադրել են կոռուպցիայի մեջ և հեռացրել։

2. Թաիլանդի կենտրոնի և շրջաններում տնտեսական իրավիճակի կայունացում։

### Չուան Լիկպայի երկրորդ կառավարություն
1997 թվականի նոյեմբերի ընտրություններում Թաիլանդի դեմոկրատական կուսակցությունը կրկին հաղթանակ է տարել։ Չուան Լիկպայը 1997 թվականի նոյեմբերից մինչև 2001 թվականի փետրվարը կառավարության ղեկավարն էր։ Այնուամենայնիվ, շատ հասարակական և քաղաքական գործիչներ Լիկպայի վարչապետական երկրորդ ժամկետն ավելի անհաջող են համարում։ Երկրի տնտեսական անկայունության համար վարչապետին ակտիվորեն քննադատել է «Թայ Ռակ Թայ» կուսակցությունը։ Այս տարիներին Թաիլանդում լայնորեն լուսաբանվել են կոռուպցիոն սկանդալներ, որոնցում ներգրավված են եղել Չուան Լիկպայի կառավարության անդամները։ Եվս մեկ սկանդալ էր նոր կառավարության տնտեսական քաղաքականության դեմ ցուցարարների ցրումը. Լիկպային մեղադրում էին Թաիլանդի քաղաքացիների իրավունքների և ազատությունների խախտման մեջ։ 1997 թվականի Թաիլանդի համաշխարհային տնտեսական ճգնաժամի թեժ պահին վարչապետ Չուան Լիկպայը կրճատել է Թաիլանդի բյուջեն, բարձրացրել հարկերը, դադարեցրել մի քանի տասնյակ ֆինանսական ընկերությունների գործունեությունը։ 2001 թվականին, Չուան Լիկպայի կառավարության հասցեին հնչող քննադատությունների ֆոնին «Թայ Ռակ Թայ»-ը հաղթել է ընտրություններում։ Նոր վարչապետ է դարձել Թաքսին Չինավատը (2001-2006)։

### Ներկայացուցիչների պալատի նախագահ
2019 թվականի մայիսի 25-ին Չուան Լիկպայը պատգամավորների 258 ձայնով ընտրվել է Թաիլանդի ազգային ասամբլեայի Ներկայացուցիչների պալատի նախագահ։

## Չուան Լիկպայի հայտնի արտահայտություններ
«Ես դեռ ոչ մի հաշվետվություն չեմ ստացել» (), Չուան Լիկպայի պատասխանը, երբ լրագրողները նրան հարցեր են տվել շտապ լուծում պահանջող որոշ կարևոր իրադարձությունների կամ լուրջ խնդիրների մասին։

«Կոմիտեն դեռ որոշում է կայացնում (այս հարցով)» (), նախկին վարչապետի ամենահաճախ կատարվող արտահայտություններից մեկը։

## Ծանոթագրություններ

Կատեգորիա:Թաիլանդցիներ
Զիլուր Ռախման

**Ռախման Զիլուր** (, ), բանգլադեշցի քաղաքական և պետական գործիչ։

## Կենսագրություն
Ծնվել է փաստաբանի ընտանիքում։ Կրթություն է ստացել Դաքքայի համալսարանի պատմության և իրավաբանության ֆակուլտետներում։ 1952 թվականին միացել է բենգալյան ազատագրական շարժմանը։ 1970 թվականին ընտրվել է Պակիստանի խորհրդարան, որի մասն էր կազմում Բանգլադեշը։ Նա եղել է Բանգլադեշի չճանաչված ազգային կառավարության ակտիվ գործիչ։

Երկրի անկախության հռչակումից հետո շարունակել է մասնակցել քաղաքականությանը, եղել է «Ավամի լիգայի» գլխավոր քարտուղարը։ 1973 թվականից եղել է Բանգլադեշի խորհրդարանի անդամ։ Նախագահ Ռախման Մուջիբուր Ռախմանի սպանությունից հետո երկրի նոր ռազմական ղեկավարության կողմից ճնշումների է ենթարկվել։

1996-2001 թվականներին Շեյխ Հասինայի ղեկավարությամբ նախարարական պաշտոններ է զբաղեցրել «Ավամի լիգայի» կառավարությունում։ 2009 թվականից նրա իշխանությանը վերադառնալուց հետո դարձել է Բանգլադեշի նախագահը (քանի որ, նա ընտրություններում միակ գրանցված թեկնածուն էր և 2009 թվականի փետրվարի 12-ին նախագահ է հռչակվել` առանց քվեարկության)։

Նա ամուսնացած էր «Ավամի լիգայի» ակտիվիստի հետ, որը սպանվել է 2004 թվականին` ահաբեկիչների կողմից։ Մահացել է 2013 թվականի մարտի 20-ին, Սինգապուրի հիվանդանոցներից մեկում։ Մահվանից քիչ առաջ հոսպիտալացվել է շնչառական խնդիրների պատճառով։

## Ծանոթագրություններ

Կատեգորիա:Բանգլադեշի քաղաքական գործիչներ
Կատեգորիա:Բանգլադեշի նախագահներ
Տարիկ Ալ-Հաշիմի

**Տարիկ Ալ-Հաշիմի** (, ), իրաքցի քաղաքական գործիչ։ Մինչև 2009 թվականի մայիս նա աշխատել է որպես Իրաքի իսլամական կուսակցության գլխավոր քարտուղար։ 2005 թվականի դեկտեմբերի ընտրություններից հետո ձևավորված կառավարությունում Ադիլ Աբդել Մահդիի հետ մեկտեղ կատարում Էր Իրաքի փոխնախագահի պարտականությունները, այնուհետև նույն պաշտոնը վարել է 2011-2012 թվականներին` արդեն նոր կառավարությունում։ 2011 թվականի դեկտեմբերին Հաշիմին փախել էր Իրաքյան Քուրդիստան, որպեսզի խուսափի կալանքից` «մահվան էսկադրոնի» կազմակերպման համար։ Այնուհետևբ տեղափոխվել է Սաուդյան Արաբիա։

2012 թվականի սեպտեմբերի 9-ին Իրաքի կենտրոնական քրեական դատարանը նրան հեռակա կարգով մահապատժի է դատապարտել։ Դրանից հետո հայտնի է դարձել, որ թուրքական իշխանությունները նրան թաքցնում էին։ Մինչև հոկտեմբերի 11-ը նա ստանում էր կառավարական աշխատավարձ։ Նոյեմբերի 1-ին նա կրկին մահապատժի Է դատապարտվում։ Ընդ որում, նա իր մեղքը չի ընդունում և դատավճիռը համարում է անօրինական։ Նա կարծում է, որ իր հետապնդումներն ունեն քաղաքական և կրոնական դրդապատճառներ։ Միևնույն ժամանակ, նա խոստովանում է, որ չի կարող երաշխավորել, որ իր պահակախմբի անդամներից որևէ մեկը չի մասնակցել ահաբեկչական գործողությունների :

## Ծանոթագրություններ

## Արտաքին հղումներ
* Տարիկ ալ Հաշիմիի կայքը
* Կենսագրություն

Կատեգորիա:Իրաքի քաղաքական գործիչներ
Կատեգորիա:Մահապատժի դատապարտվածներ
Լալու Պրասադ Յադավ

** Լալու Պրասադ Յադավ ** (, ), հնդիկ քաղաքական և պետական գործիչ։ 2004-2009 թվականներին եղել է Հնդկաստանի երկաթուղիների նախարար, 1990-1997 թվականներին՝ Բիհար նահանգի գլխավոր նախարար (վարչակազմի ղեկավար)։ «Ռաշտրիա Ջանատա Դալ» կուսակցության հիմնադիրը և ղեկավարն է։  Լոկ Սաբհայի 14-րդ և 15-րդ գումարումների պատգամավոր է եղել Սարան և Բիհար շրջաններից։

Քաղաքական կարիերան նա սկսել է ուսանողական տարիներից։ 1977 թվականին նա ընտրվել է Լոկ Սաբհա «Ջանատա Դալ» կուսակցությունից` դառնալով Հնդկաստանի խորհրդարանի ամենաերիտասարդ անդամներից մեկը։ 1990 թվականին ընտրվել է Բիհարի գլխավոր նախարար։ 1997 թվականին նա կոռուպցիոն սկանդալի պատճառով ստիպված էր հրաժարական տալ։ Արդյունքում դատարանը լիովին արդարացրել է նրան։ 1997-2005 թվականներին գլխավոր նախարարի պաշտոնը զբաղեցնում էր Յադավի կինը՝ Ռաբրի Դևին։ Ըստ մի շարք դիտորդների, այս ընթացքում Յադավը մնում էր նահանգի փաստացի ղեկավարը։

Հայտնի է որպես խարիզմատիկ քաղաքական առաջնորդ, լայնորեն հայտնի է հանրության շրջանում : Քննադատվում է «կաստայական քաղաքականության» համար : Ութ երեխաների հայր է։

## Ծանոթագրություններ

## Արտաքին հղումներ
* The Rise, Rule and Fall of Lalu in Bihar 
* The rise and fall of Lalu Yadav
* Profile of Laloo on BBC as of March 2004.
* Interview with Laloo  on from September 2004
* [Ruling ally loses key India poll, [BBC] article, 22nd Nov, 2005]
* Riding the 'earning horse' Interview with Laloo Prasad 
* INSEAD Knowledge May 2008
* Website of His Party
* [His Official Bio-data Page on [Lok Sabha] Website]

Կատեգորիա:Հնդիկ պետական գործիչներ
Կատեգորիա:Հնդկաստանի քաղաքական գործիչներ
Վան Չժեն

**Վան Չժեն** (չին. պարզ. 王震, փինյին *Wáng Zhèn*; ապրիլի 11,1908 թվական - մարտի 12, 1993 թվական), չինացի կոմունիստ, «ՉԿԿ ութ անմահներից» մեկը։

1927 թվականից Չինաստանի կոմունիստական կուսակցության անդամ էր։ Նա աչքի էր ընկնում իր ֆանատիզմով և նույնիսկ մահվան մահճում ՉԿԿ-ի իր կուռքերի հանդեպ անկեղծ նվիրվածությամբ։

Նա աշխատել է նոմենկլատուրայում, այդ թվում բարձրագույն, ղեկավարել է Չինաստանի ժողովրդա-ազատագրական բանակի գործողությունները։ Նա ամենամեծ ազդեցությունն ուներ 20-րդ դարի 70-80-ական թվականներին։

Գեներալի (09.27.1955), կոչումը նրան շնորհվել է ՉԺԱԲ-ում ռազմական կոչումների ներդրմամբ։

## Կենսագրություն
Չինական կոմունիստների Մեծ երթի անդամ էր։

1949-1952 թվականներին քարտուղար էր, Սինծիանի ՉԿԿ-ի կուսակցական կոմիտեի առաջին քարտուղարն էր։

1954-1957 թվականներին եղել է ՉԺԱԲ երկաթուղային կորպուսի հրամանատար և ոստիկանապետ։

1956-1964 թվականներին ՉԺՀ հողերի ոռոգման նախարարն էր։

1975-1983 թվականներին ՉԺՀ Պետական խորհրդի փոխվարչապետն էր։

1985-1987 թվականներին ՉԿԿ Խորհրդականների Կենտրոնական խորհրդի ղեկավարի տեղակալն էր։

1988-1993 թվականներին եղել է ՉԺՀ նախագահի տեղակալ։

Խստորեն պաշտպանում էր 1989 թվականին բողոքի ցույցերի բռնի ճնշումը։

Ամուսնացած էր, ուներ երեխաներ։

Մահացել է Գուանչժոու քաղաքում, 84 տարեկան հասակում։

Նա ամբողջ Չինաստանում միայն այն երկու մարդկանցից մեկն էր, ովքեր իրավունք ունեին անձնական զենք կրել Մաո Ցզե Դունի հանդիսատեսի մոտ։ Հազվադեպ էր օգտագործում այս իրավունքը։

Մահից առաջ վերջին խոսքերով նա ցանկություն հայտնեց հաջորդ աշխարհում հանդիպել Կարլ Մարքսի հետ և հանդիպման արդյունքների մասին զեկուցել կուսակցության հանգուցյալ «ավագ ընկերներին»։

### Քննադատություն
1989 թվականին չինացի գնդապետը գիրք հրատարակեց իր կարիերայի մասին։ Այն մասնավորապես պարունակում էր մեղադրանքներ Վան Չժենյայի հասցեին ափիոն տեղափոխելու համար։ Վան Չժենյան բուռն բողոքարկեց և նպաստեց գրքի և դրա հեղինակի հետապնդմանը։

## Ծանոթագրություններ

Կատեգորիա:1908 ծնունդներ
Կատեգորիա:1993 մահեր
Կատեգորիա:Ապրիլի 11 ծնունդներ
Կատեգորիա:Երկրորդ համաշխարհային պատերազմի զինվորականներ
Կատեգորիա:Մարտի 12 մահեր
Կատեգորիա:Չինաստանի քաղաքական գործիչներ
Կատեգորիա:Չինացի գեներալներ
Կատեգորիա:Չինացի հեղափոխականներ